Marijan Detoni

**Marijan Detoni** (Križevci, 18. travnja 1905. - Zagreb, 11. svibnja 1981.) je bio hrvatski slikar i grafičar, učesnik narodnooslobodilačke borbe i jedan od glavnih predstavnika jugoslavenske socijalno angažovane umjetnosti 20. stoljeća.

## Biografija

Rođen je u Križevcima 1905. godine. Studirao je slikarstvo u Zagrebu. Akademiju likovnih umjetnosti diplomirao je u Zagrebu 1929. Studijski boravio u Parizu i Italiji. Neko vrijeme radio kao nastavnik u Križevcima, Vukovaru i Karlovcu. Od 1931. godine pripadnik je angažovane umetničke grupe »Zemlja«.

Kao stipendist francuske vlade, 1933. odlazi na jednogodišnji boravak u Pariz. Detoni posjećuje muzeje, ali njegovu pažnju više privlače društveni nemiri koji se upravo tih godina, uslijed velike ekonomske krize, rasplamsavaju na ulicama grada. Po povratku, izdat će u Vukovaru mapu od 30 linoreza „Ljudi sa Seine“, sa utiscima svog boravka u Parizu i "vjerojatno jednu od najboljih grafičkih mapa u hrvatskoj umjetnosti".

### Drugi svjetski rat

Tokom drugog svjetskog rata, od početka ustanka radi kao ilegalac u svom gradu. U okupiranom Karlovcu ilegalno je otisnuo mapu litografije »Plodovi uzbuđenja tisućudevetstočetrdesetprve i druge« i 35 linoreza za mapu »Bijele zvijeri«, koja je 1943. godine tiskana u štampariji Glavnog štaba Hrvatske i prozvana mapom »U«.

Krajem 1942. godine (ili na samom početku 1943.), zajedno s Đurom Tiljakom, odlazi u partizane na teren Bosne. Sa partizanima je prošao najveće bitke jugoslovenskog ratišta, uključujući Neretvu i Sutjesku, čije strahote bilježi u svojim radovima. Radio je u Agitpropu CK KPH i redakciji lista »Borbe«. Bio je vijećnik ZAVNOH-a i AVNOJ-a. Osim grafičkih mapa, izradio je niz crteža koje je izlagao na izložbama umjetnika partizana na oslobođenim teritorijama Jugoslavije.  

### Period SFRJ

Nakon rata je dizajnirao jugoslovenske plakate kojima se podstiče obnova zemlje. Od 1945. bio je profesor na ALU u Zagrebu. Bio je član Jugoslavenske akademije znanosti i umjetnosti. Umirovljen je kao profesor Akademije likovnih umjetnosti u Zagrebu.

## Stvaralaštvo
  
Prvo razdoblje njegova stvaralaštva, kada je sudjelovao u radu grupe Zemlja, obilježeno je socijalnim temama; a potom je u nekoliko navrata boravio u Parizu. Za prvog boravka u Parizu nastaje ciklus linoreza "Ljudi sa Seine". U temama iz života provincije pokazao je smisao za humor i grotesku. Kasnije su prevladavale ekspresionističke tendencije, a kao predhodnik hrvatskoga apstraktnog slikarstva radi slike "Fantazija oronulog zida". 

Tokom narodno oslobodilačke borbe, u njegovom stvaralaštvu preovladavaju grafike i skice svakodnevnih prizora iz partizanskog života, načinjene u pauzama između borbi i pokreta.

Nakon Drugog svjetskog rata u radu mu prevladavaju metode socijalističkog realizma, da bi nakon 1952. pristupio novim problemima i pronalazio nova rješenja - to su intimna maštanja i nostalgične vizije dalekih svjetova djetinstva.

## Knjige

* Marijan Detoni, *Ratni dnevnik 1943.* (objavljen posthumno), Zagreb 2003.

## Priznanja

Za svoja umjetnička ostvarenja dobitnik je Nagrade AVNOJ-a i nagrade »Vladimir Nazor« za životno djelo.  

## Izvori

## Vidi još
* Grupa Zemlja
* Likovna umjetnost u Narodnooslobodilačkoj borbi